Jaqueline Cristian a ratat tabloul principal al turneului de la Roma! . Jucătoarea din România a fost învinsă de franţuzoaica de origine rusă Varvara Gracheva cu 3-6, 6-2, 6-3, marţi, în runda finală a calificărilor pentru tabloul principal de simplu al turneului WTA 1.000 de la Roma, dotat cu premii totale de 4.791.105 euro.
Jaqueline Cristian (25 ani, 68 WTA), principala favorită a tabloului preliminar, s-a înclinat după două ore şi 31 de minute.
Jaqueline Cristian a ratat tabloul principal al turneului de la Roma!
Gracheva (23 ani, 88 WTA) a câştigat şi primele confruntări directe cu Jaqueline Cristian, cu 6-4, 6-2, în 2019, în finala de la Chiasso, şi cu 6-2, 6-1 în primul tur la Bad Homburg, în 2023, notează agerpres.ro.
Jaqueline Cristian s-a ales cu un cec de 8.030 de euro şi 20 de puncte WTA.
Pe tabloul principal se află trei românce, Sorana Cîrstea, care va juca direct în turul secund cu învingătoarea dintre americanca Taylor Townsend şi o adversară venită din calificări, Ana Bogdan, care o va înfrunta în primul tur pe canadianca Leylah Fernandez, şi Irina Begu, care va primi în primul tur replica unei jucătoare venite din calificări.
Pe ce loc se află Simona Halep în clasamentul WTA
Pe ce loc se află Simona Halep în clasamentul WTA. Sorana Cîrstea rămâne cea mai bine clasată româncă.
Podiumul a rămas neschimbat în clasamentul WTA dat luni publicităţii, poloneza Iga Swiatek dominând cu autoritate ierarhia având 10.910 puncte, urmată de belarusa Arina Sabalenka (7.498 pct) şi de americanca Coco Gauff (7.313 pct).
România are în continuare trei reprezentante în Top 100. Sorana Cîrstea este pe locul 32, în coborâre două poziţii, cu 1.619 puncte. Următoarea reprezentantă a României în clasament este Ana Bogdan, locul 63, în urcare un loc, cu 1.029 puncte, iar Jaqueline Cristian este pe 68, în urcare 5 locuri, cu 983 puncte, scrie sursa citată anterior.
Clasamentul WTA la simplu
1 (1). Iga Swiatek (Polonia) 10.910 puncte
2 (2). Arina Sabalenka (Belarus) 7.498
3 (3). Coco Gauff (SUA) 7.313
4 (4). Elena Rîbakina (Kazahstan) 6.673
5 (5). Jessica Pegula (SUA) 4.655
6 (7). Marketa Vondrousova (Cehia) 4.090
7 (8). Qinwen Zheng (China) 3.945
8 (6). Maria Sakkari (Grecia) 3.925
9 (9). Ons Jabeur (Tunisia) 3.748
10 (10). Jelena Ostapenko (Letonia) 3.493
………………………………………………………..
32 (30). Sorana Cîrstea 1.619
63 (64). Ana Bogdan 1.029
68 (73). Jaqueline Cristian 983
148 (143). Elena-Gabriela Ruse 502
161 (128). Irina-Camelia Begu 471
197 (196) Anca Todoni 388
198 (168). Irina Bara 386
209 (209). Miriam Bulgaru 365
227 (231). Cristina Dinu 331
232 (239). Andreea Mitu 320
……………………………………..
1.149 (1.150). Simona Halep 10
…
Clasamentul WTA la dublu
1 (1). Su-Wei Hsieh (Taiwan) 8.740 puncte
2 (2). Elise Mertens (Belgia) 8.615
3 (3). Storm Hunter (Australia) 7.695
4 (4). Gabriela Dabrowski (Canada) 6.385
5 (6). Laura Siegemund (Germania) 6.210
6 (5). Erin Routliffe (Noua Zeelandă) 6.140
7 (7). Nicole Melichar-Martinez (SUA) 5.275
7 (8). Ellen Perez (Australia) 5.275
9 (9). Vera Zvonareva (Rusia) 4.998
10 (11). Luisa Stefani (Brazilia) 4.560
………………………………………………….
54 (43). Monica Niculescu 1.774
118 (83). Elena-Gabriela Ruse 794
172 (169). Oana Gavrilă 526